
[bookmark: _Hlk144902034]privind stabilirea nivelului taxelor pentru desfășurarea activităților comerciale, prestări servicii și transport public de persoane în regim de taxi pe raza Municipiului Târgu Mureș
pentru anul fiscal 2027


              Consiliul Local al Municipiului Târgu Mureş, întrunit în ședință ordinară de lucru 
 
       Având în vedere:
· Referatul de aprobare nr. 48043 din 06.10.2026, iniţiat de  Primarul Municipiului Târgu Mureș prin Direcţia Arhitect Şef - Compartimentul autorizări activităţi economice, privind stabilirea nivelului taxelor pentru desfășurarea activităților comerciale, prestări servicii și transport public de persoane în regim de taxi pe raza Municipiului Târgu Mureș pentru anul fiscal 2027;
· Raportul de specialitate nr. ________ din ______.2026 al Direcţiei juridice, contencios administrativ şi administraţie publică locală; 
· Raportul de specialitate nr. _________ din ______.2026 al Direcției Fiscale Locală;
· Raportul Comisiilor de specialitate din cadrul Consiliului local municipal Târgu Mureş 
[bookmark: _Hlk144979882]
 În conformitate cu prevederile: 
· art. 475, alin. (3), (4) şi (5) din Legea nr.227/2015 privind Codul fiscal, cu modificările şi completările ulterioare,
· art. 30 din Legea 273/2006, privind Finanțele publice locale, cu modificările şi completările ulterioare,
· Legii nr. 207/2015 privind Codul de procedură fiscală, cu modificările și completările ulterioare, 
· art. 7 alin. (1) şi (2) din Legea nr. 52/2003 privind transparenţa decizională în administrația publică, republicată,
· art. 80-81 din Legea nr. 24/2000 privind normele de tehnică legislativă pentru elaborarea actelor normative,
· art. 87 alin. (3), art. 129 alin. (1), alin. (4) lit. c), alin. (14), art. 139 alin. (1), alin. (3) lit. c), art.196, alin. (1) lit. a) și ale art. 243 alin. (1) lit. a) din OUG nr. 57/2019 privind Codul administrativ, cu modificările și completările ulterioare,


H o t ă r ă ş t e:

Art.1. Se aprobă, nivelul taxelor pentru desfășurarea activităților comerciale și prestări servicii pentru anul fiscal 2027 precum și viza anuală a acestora, conform Anexei nr. 1, care face parte integrantă din prezenta hotărâre.
Art.2. Se aprobă, nivelul taxelor pentru desfășurarea activităților de transport public de persoane în regim de taxi pentru anul fiscal 2026, conform Anexei nr. 2, care face parte integrantă din prezenta hotărâre.

Art.3. Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Arhitect Şef - Compartimentul autorizări activităţi economice şi Direcţia Fiscală Locală.
Art.4. 	În conformitate cu prevederile art.252, alin.(1), lit.c) și ale art.255 din O.U.G. nr.57/2019 privind Codul Administrativ, precum și ale art.3, alin.(1) din Legea nr.554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.
	Art. 5.  Prezenta hotărâre se comunică:
		- Compartimentului autorizări activităţi economice;
		- Direcţiei Fiscale Locală.	






Viză de legalitate,
 Secretarul general al Municipiului Târgu Mureș,
Bordi Kinga

REFERAT  DE  APROBARE

[bookmark: _Hlk144980011]privind stabilirea nivelului taxelor pentru desfășurarea activităților comerciale, prestări servicii și transport public de persoane în regim de taxi pe raza Municipiului Târgu Mureș
 pentru anul fiscal 2027

Având în vedere prevederile art.475, alin.(3), (4) şi (5) din Legea nr.227/2015 privind Codul fiscal, cu completările şi modificările ulterioare,  ale Legii nr.207/2015 privind Codul de procedură fiscală, precum și art.27 din Legea nr.273/2006, privind Finanțele publice locale,

Ţinând seama de prevederile H.C.L.M Târgu Mureş nr.56/2023 privind aprobarea regulamentului privind desfășurarea activității comerciale cu produse și servicii de piață pe raza administrativ -teritorială a Municipiului Târgu Mureș, modificat prin HCLM nr.344/19.12.2024, ale H.C.L.M.Târgu Mureş nr.349/2013 privind aprobarea “Regulamentului de autorizare, organizare, atribuirea în gestiune delegată şi controlul executării serviciului de transport în regim de taxi pe raza municipiului Tîrgu Mureş”, completată şi modificată prin H.C.L.M.Târgu Mureş nr.392/2018, ale H.G. nr.843/1999 privind încadrarea pe tipuri a unităţilor de alimentaţie publică neincluse în structurile de primire turistice şi ale Clasificării activităţilor din economia naţională – CAEN, actualizată prin Ordinul preşedintelui Institutului Naţional de Statistică nr.337/2007, precum și de Legea nr.310/06.12.2024 pentru completarea art.6 din Ordonanța Guvernului nr.99/2000 privind comercializarea produselor și serviciilor de piață,

	Deşi am luat la cunoştinţă despre faptul că rata inflaţiei aferentă anului fiscal 2025 a fost de 7,3 %, astfel cum este publicat pe site-ul oficial al Ministerului Dezvoltării, Lucrărilor Publice și Administrației, precum şi pe cel al Institutului Naţional de Statistică,          
	Apreciem că, date fiind atât situaţia economică precară la nivel naţional, cât şi suportabilitatea împinsă la extrem a operatorilor economici în a-şi îndeplini obligaţiile fiscale stabilite prin impozitele şi taxele specifice activităţilor pe care aceştia le desfăşoară în domeniul comerţului, al prestărilor de servicii şi al transportului public de persoane, nu se justifică ajustarea, în sensul creşterii, cu rata inflaţiei de 7,3 % a nivelului taxelor gestionate de Compartimentul autorizări ativităţi economice pentru anul fiscal 2027.
           Propunem spre aprobare menţinerea nivelului taxelor pentru desfășurarea activităților comerciale, prestări servicii și transport public de persoane în regim de taxi pe raza Municipiului Târgu Mureș pentru anul fiscal 2027 la nivelul anului fiscal 2026.


Director executiv adjunct,
Bâta Anca Voichița



			
*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind   Codul Administrativ, cu modificările şi completările ulterioare


image1.wmf

oleObject1.bin
[image: image1.png]






